AVASTUSRETKED JUMALA SÕNAS
Tere, olen Rory Kaye.
Vaatate saadet "Avastusretked Jumala sõnas".
Täna räägin kogudusest.
Kogudus kujutab endast jüngreid.
Meist on saanud Jumala kodakondsed.
Piiblis on kaks kirjakohta,
milles räägitakse meist kui Jumala kodakondsetest.
Koda polnud vaid korter, kus elasid oma perega.
Sinna kuulus nii sinu enda pere, sugulased kui ka teenijad.
Tegemist oli terve majapidamisega.
Seetõttu öeldakse Piiblis, et kui mees tuleb usule,
siis tulevad usule ka kõik tema kodakondsed.
Vanasti kuulus majapidamise alla enam paar last ja naine.
Sageli elasid inimesed perekonniti koos
ja leibkonda kuulusid ka teenijad, kes elasid sama katuse all.
Meiegi oleme kogudusena osa Jumala kojast.
Tõestan seda teile mõne kirjakohaga.
Loen teile kirjast efeslastele 2:18: "..sest tema (Jeesuse) läbi
on meil mõlemal ühesainsas Vaimus ligipääs Isa juurde."
Samas salmis räägitakse Jumalast, Jeesusest ja Püha Vaimust.
Sarnane kirjakoht on ka Hesekieli 36:27,
kus räägitakse samaaegselt Jumalast, Jeesusest ja Püha Vaimust.
Loeme kogudusest, sest siin räägiti vaid Jumalast.
19. salm: "Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed,
ehitatud hooneks apostlite ja prohvetite alusele,
mille nurgakiviks on Kristus Jeesus ise."
Nurgakivi asetati paika enne hoone rajamist
ning selle ümber ehitati kõik muu.
Jeesus pole üksnes me eeskuju
vaid Ta on nurgakiviks kogu kojale ehk kogudusele.
Ta on koguduse pea.
Ta on samaaegselt nii nurgakivi kui päisekivi.
Ta on kui ajud ning me oleme ihu.
Kui Jeesus läks Taevasse - võid sellest Johannesest lugeda -,
siis Ta ütles, et võime teha samu tegusid Tema nimel,
justkui Tema oleks sinuga ning Tema nimega saad teha
suuremaid või enamaid tegusid kui Tema siin tegi.
Loen viimase salmi, Efeslaste 2:21:
"Tema, kelles kogu hoone kokkuliidetuna
kasvab pühaks templiks Issandas.."
Loeme ka Efeslaste 1:22:
".. ja ta alistas tema (Jeesuse) jalge alla kõik
ning pani tema kõigi asjade üle peaks kogudusele."
Siin ei räägita hoonest vaid Jumala rahvast,
Tema kodakondsetest, s.t Tema jüngritest.
Lõpetan salmi.
"Jumal alistas tema jalge alla kõik ning pani tema kõigi asjade üle
peaks kogudusele, kes on tema ihu.."
Oleme Jumala ihu, Tema esindajad ja Tema käepikendus siin maailmas.
"tema täius, kes täidab kõik kõiges."
See näib kõrge eluviisina.
See on võimalik vaid juhul kui elame osaduses Jumalaga.
Rääkisin sellest eelmises saates.
Tunda Jumalat - see on üks Püha Vaimu tõotus.
Seesama Püha Vaim, kes hakkab meis elama
ning ilmutab meile Jumala tahet ja aitab meil elada osaduses Temaga.
Stuudios on üsna palav, seega võtan oma jaki seljast.
Jätkame Jumala sõnaga.
Vaatame 1. Timoteose 3:15.
Siin ütleb Paulus, et inimesed teaksid, kuidas käituda Jumala kojas.
Jällegi räägitakse Jumala kojast.
Me pole kõigest religiooni järgijad, vaid osa Jumala perest ja kojast.
Ta tahab, et käituksime vastavalt.
Ta tahab, et armastaksime üksteist ning eristuksime maailmast.
Ta igatseb suhet, kuningriigi suhteid.
Kui kuulud Jumala kotta,
siis tahab Ta, et teaksid, kuidas Teda esindada
igas ühiskonnavaldkonnas või sinu töökohas.
Jumalal on vaja arste, advokaate, raamatupidajaid ja õpetajaid.
Tal on vaja, et levitaksime Jumala riiki kõikjal.
Loen teile 1. Timoteose 3:15:
"(inimesed) teaksid, milline peab olema
eluviis Jumala kojas, mis on elava Jumala kogudus.."
See on ühtlasi koguduse definitsioon.
Me oleme Jeesuse ihu Jumala rahvas, Tema kodakondsed.
Edasi öeldakse, et Jumala kogudus on tõe sammas ja alustugi.
Inimesed, kes ei loe Piiblit, nn "loevad meid", s.t vaatavad me elu.
Mida enam elame Jumala tahte
ehk nurgakivi järgi ning oleme osaduses Temaga,
seda enam näevad inimesed, milline on õige inimese eluviis.
Sammast nimetatakse ka standardiks.
Samba peale kirjutatakse sõnumid.
Kas tahame või mitte,
oleme ühiskonnas kui sambad, kui hakkame Jeesust järgima.
Ära peida end.
Jeesus ütles, et las me valgus paistku,
et inimesed võiksid näha me häid tegusid.
See tähendab ettevalmistatud tegusid, mida teeme koos Jumalaga
ja Püha Vaim annab meile selleks jõu ning aitab meil jääda usku.
Kui inimesed näevad te häid tegusid, siis annavad nad au Jumalale.
Jeesus ütles Peetrusele, kui too ütles Talle,
et Ta on Kristus, Jumala Võitu ja elava Jumala Poeg.
Jeesus tunnustas Peetrust
öeldes, et Temast saab kui suur kivi (Peetrus, "sisyphus" e "suur kivi").
See Peetruse ilmutus on kui mägi või kalju,
mis on nii suur nagu näiteks Gibraltar.
Sellele tähelepanuväärsele ja kindlale ilmutusele,
millest Peetrus rääkis, tõotas Jeesus ehitada oma koguduse.
Jeesus ütles, et sellele ehitab Ta oma koguduse.
Seega me ei pea ehitama iseeend vaid Jumal ehitab meid üles.
Oleme Tema hoone, tempel.
Kuidas Ta seda teeb?
Kui saame enam ilmutust, et Jeesus on absoluutselt kõik.
Tema on Jumala Poeg, Messias ja Võitu.
Mida lähedasemas suhtes ma elan Temaga,
seda enam elan elu, mida Jumal tahab, et elaksin.
Olen päritolult juut ning kasvasin New Yorgis.
Olin täis uskmatu, ebakindel, isekas ja ebapuhas.
Kui tulin usule, hakkas Jumal mind puhastama.
Praeguseks olen Jumalasse 39 aastat uskunud.
Ta teeb minus siiani tööd.
Tänan Jumalat, et mul on Tema ees puhas südametunnistus,
sest olen palunud andestust ja pöördunud asjadest,
mida tean olevat väärad ning Ta aitab mind.
Mul oli aastaid olnud probleeme,
kuid Jumal on mind aidanud need ületada.
Tahan rääkida isikliku kogemuse.
Vahel, kui ületad mõne probleemi,
siis su pere, kes on harjunud, nägema sind teatud viisil käitumas,
näeb sinus toimunud muutust, tunnevad nad end piisavalt ohutult,
et rääkida, kuidas nad end enne tundsid.
Ära tunne end hüljatuna ega lase sel tuua lõhe oma perre,
vaid ole alandlik nagu mina olen pidanud oma peres tegema.
Ütle: "Jah, teil on õigus, sest käitusin enne valesti.
Olen inimene ja eksisin, kuid Jumal õpetab mind ning muutun.
Olge minuga kannatlikud.
Püüan olla teiega kannatlik ning armastame üksteist."
Jätkame.
Piiblis on mitmeid viiteid kogudusele.
Olen leidnud 132 eri viidet,
millest 95 räägitakse kogudusest, kuid 39 korral kogudustest.
Igal korral räägitakse inimestest, mitte hoonest.
Kogudus võib olla ka kellegi kodus.
Jeesus rääkis kogudustele tervetes piirkondades.
Näiteks Galaatias.
See polnud üksnes linn vaid terve regioon Türgis.
Sõna "jünger" või "jüngrid" esineb Uues Testamendis
kaks korda rohkem kui sõna kogudus.
Sõna "jünger" esineb 28 korda ning "jüngrid" 238 korral.
See teeb kokku 266 korda,
sh vastavalt piiblitõlgetele ka kaks korda Vanas Testamendis.
Jumal tahab, et oleksime Tema jüngrid.
Jüngrid moodustavad koguduse.
Eelmises saates võtsin kaameramehelt võtmed
näitasin, et kui hoiame oma elus ühe võtme endale
ning anname Jumalale ülejäänud, ei ole Jumal kogu me elu Issand.
Peame andma Talle kõik võtmed, et Ta oleks me elu Issand.
Sellel hetkel saab meist jünger.
Kes on jünger?
See pole järjekordne kristlaste nimetus või pelgalt järgija.
See viitab kellelegi, keda õpetatakse igal päeval,
kes saab juhiseid ja muutub selle läbi
ning saab enam oma Issanda moodi.
Seda kujutab endast jüngriks olemine.
Õppisin seda Havail.
Kui tulin usule, arvasin, et Jumal saadab mind Siberisse,
kuid Ta saatis mind hoopiski Havaile.
Seal oli kogudus nimega Grace Bible Church,
kelle pastor juhtis üht jüngrite gruppi.
Ülistasime Jumalat reede õhtul, laupäeval hommikul
ning Jumal õpetas meid ja saime üksteist julgustada.
Õppisin, et jünger on keegi, kes saab kelleltki juhiseid.
1. Johannese 2:27 öeldakse,
et Püha Vaim juhib meid kõigesse tõesse.
Seega võiks öelda, et meil pole vaja õpetajaid
ega teisi vahemehi, nagu pastorid, rabid või juhid,
sest Püha Vaim juhib meid otse, siiski peame olema tasakaalukad,
kuna Jumal paneb kogudusse õpetajaid, pastoreid ja vanemaid.
Ta teeb seda meie tõttu, et võiksime olla ehitatud
üheks pühaks hooneks, s.t Tema koguduseks.
Seda enam peaksime olema ühendatud Jeesusega.
Kas meil on vaja pastoreid ja õpetajaid?
Jah, aga kuidas me teame, kas nende sõnum on tõene.
Sinus elav Püha Vaim annab sellest kinnitust.
Seetõttu peame hoolega jälgima
enda sees olevat Püha Vaimu võidmist.
Tavaliselt teen saateid, kui mul on jakk seljas.
Mitmetes kultuurides on see kui austuse ja lugupidamise märk.
Vabandust, et võtsin selle ära, sest siin on täna niivõrd soe.
Jätkame Jumala sõnaga.
Tahan lugeda mõne kirjakoha, mida Jumal mõtleb jüngrite all.
Mõtle hetkeks minu antud kirjeldusele,
et jünger on keegi, kes saab juhiseid.
Jeesus ütles, et sa ei saa olla jünger
või olla juhitud, kui sa ei täida põhilisi nõudeid.
Loeme Luuka 14:26-27,33.
Kas võid tulla usule ja saada selleta patud andeks?
Jah, võime tulla Jumala ette just nii nagu me oleme.
Meile andestatakse just sellisena nagu oleme.
Kui tahame muutuda
ning Talle heameelt teha ja Temas kasvada,
peame tegema Temast oma elu Issanda.
Selleks peame elama Tema juhiste all.
Kas keegi võib end nimetada usklikuks või Jumala jüngriks,
kui Ta ei kuuletu ega järgi Tema antud juhiseid?
Ei, sel juhul sa ei ole veel jünger.
Võime tulla Jumala juurde nii nagu me oleme,
kuid siis on meil võimalus hakata elama Tema juhiste järgi.
Mõnel meist võib võtta aastaid enne kui jõuame selle punktini.
Kas Jumal andestab meile jätkuvalt?
Jah.
Uues lepingus andis Jumal tõotuse,
et vaatamata sellele, kui palju peaksid eksima,
otsustab Jumal sulle andestada ning selle täiesti unustada.
Siiski pead patust siiralt pöörduma ning tegema Ta oma elu Issandaks.
Kui hoiad kinni ühest oma elu valdkonnast
ja püüad teeselda, et oled kristlane ning käid iga pühapäev koguduses,
palud oma eksimused andeks, kuid elad oma äranägemise järgi,
siis pole sa Teda ära tundnud ning elad ohtlikul alal.
Ära peta end.
Paulus ütles korduvalt kirjas galaatlastele ja efeslastele,
samuti ütles Johannes ja Peetrus, et me ei petaks iseend.
Igaüks, kes jätkab elu hoorates, abielu rikkudes,
valetades, varastades, omab homoseksuaalseid suhteid,
mõrvas ja paljus muus, siis pole ta veel jünger.
Jumal tahab, et tuleksid Tema juurde,
sest Ta tahab sind aidata, tervendada, vabastada,
aidata muuta, mida soovid, kuni selleni, mida Tema tahab.
Jeesus räägib hinnast, mida peavad jüngrid maksma.
"Kui keegi minu juurde tuleb ja ei vihka (seletan seda hiljem)
oma isa ja ema ja naist ja lapsi ja vendi ja õdesid
ja veel pealegi iseenese elu, see ei saa olla minu jünger."
Räägin seda tänapäevases keeles.
Kui sa ei vihka enesele elatud elu ning elu, mida elasid enne
või elu, mis on sinu emal ja vendadel-õdedel,
kes ei tea Issandat ning on Temast lahus,
siis sa ei saa olla Tema jünger.
Ta räägib inimestest, kelle elus ei ole kehtestatud
uue lepingu tõotus, mille eest Jeesus suri ristil.
Seega räägib Jeesus siin, et me ei elaks
oma pere väärtuste järgi, kui need ei tugine Jumala sõnale,
Jeesuse väärtushinnangutele ning Jumala riigile.
Esiteks elage, et olla Tema jüngrid.
27. salmis ütleb Ta järgmist: "Kes ei kanna oma risti
ega käi minu järel, see ei või olla minu jünger."
See ei tähenda, et peaksid kandma rasket puust risti.
Olen vahel kandnud risti koos Arthur Blessittiga,
kuid Jumal ei räägi siinkohal, et peaksime kandma puust risti.
Risti kandmine on suhtumine, kui ütleme oma südames:
"Mitte minu vaid sinu tahtmine, Jumal."
Seega kui me alistame end, et olla Jumala järgijad e jüngrid.
See ei tähenda, et ütleme,
et sündigu Jumala tahe, kui elame taas enda elu,
kuid oleme ootusrikkad, et Jumal juhib meid.
Eelmises saates rääkisin uuest lepingust.
Selles Jumal tõotab anda meile
igal päeval juhiseid me mõtetesse ja südamesse.
Kuidas see toimub?
Kui palume Temalt tarkust.
Jaakobuse 1:5-8 öeldakse, et kui palume tarkust,
siis Ta ei keeldu sellest eal ning annab sulle seda alati.
Sa ei tea, millal või kuidas,
kuid ära kahtle Jumala olemuses, sest Ta ei muutu.
Kui Ta annab oma sõnas tõotuse, siis Ta ka teeb seda.
Samamoodi töötavad ka kõik vaimuannid.
Küsi Jumalalt tarkusesõnu teiste inimeste jaoks.
Kui küsime Jumalalt prohveteeringuid ja usku,
siis Ta annab meile seda, sest Ta ei muutu.
Ta on niivõrd helde ning annab, otsimata seejuures meis vigu.
Ta tahab, et õpiksime Teda tundma
ja meil oleks Temast rohkem ilmutust nii enda kui teiste aitamiseks.
Loeme 33. salmi.
"Nõnda siis igaüks teie seast, kes ei jäta maha kõike,
mis tal endal on, ei saa olla minu jünger."
Jumal kutsub meid,
et panustaksime kõik enda raha, ressursid ehk mammona.
Mida Ta ütleb siin?
"Nõnda siis igaüks teie seast, kes ei jäta maha kõike,
mis tal endal on, ei saa olla minu jünger."
Jeesus ei räägi tavaliselt mitmekordselt negatiivset sõnumit,
kuid siinkohal teeb Ta seda kolmel korral.
Ta ütles, et peame võtma enda risti, muidu me ei ole Tema jüngrid.
Peame esmalt nõustuma Jumalaga, mitte oma perekonnaga.
Eriti kui me pere ei ole Jumalasse uskunud.
Lõpuks peame andma Temale kõik.
Sa ei pea panema homme kogu omandi koguduse ohvrikirstu.
Püha Vaim peab sind juhtima, kuidas anda kõik Jumalale.
Oleme kui õpilased, kes õpivad andma Jumala juhtimisel.
Samuti kulutama.
Olen sellest kaua aega rääkinud.
Piiblis räägitakse nii mitmel korral jüngritest.
Kes on elava Jumala kogudus?
Tema kodakondsed, jüngrid, Tema pere.
Mis saab lastest?
Kas nad ei kuulu Jumala kojasse?
Kuuluvad.
Vaimsed lapsed kuuluvad kindlasti Jumala kojasse.
Jumal tahab hoolitseda laste eest, kuid tahab, et nad kasvaksid suureks.
Kes on vaimsed lapsed?
Need, kes saavad patud andeks ja Püha Vaim tuleb nendesse
ning hakkab neile ilmutama, et Jumal on nende taevane Isa.
Seda mõistes hakkavad nad end Jumalas turvaliselt tundma.
Mida enam tunned end Jumalas turvaliselt,
seda enam julged lasta lahti kontrolli oma elu üle ning usaldada Jumalat.
Mõned saavad vaimulikust lapsest jüngriks
juba päeval, mil tulevad usule, kuid teistele on see protsess.
Palun Jeesuse nimel,
et sinu elus võiks see protsess kiireneda.
Eelmises saates rääkisin ka Jumala tundmisest.
Heebrea keele kõige intiimsem sõna on "yadah".
See tähendab osadust ja ühendust Jumalaga.
Mida lähedasem suhe on meil Jumalaga,
seda enam on meil väge ületada kiusatusi, hirme ja ebakindlust
ning usaldada Teda kõiges, milles Ta tahab meid usaldada.
Teeme Jumalale meelehead, kui usaldame Teda.
Kui mu naine ja lapsed usaldavad mind,
siis teeb see mulle nii suur rõõmu.
Kui nad ei usalda mind, siis teeb see kohutavalt haiget.
Jumalaga on samamoodi.
See teeb Talle tohutult valu, kui me ei usalda Teda
ning see rõõmustab Teda, kui usaldame Teda.
Mõtle kaasa.
Ma pole veel Jeesust isiklikult näinud,
kuid näen Teda, kui Ta tuleb ühel päeval tagasi.
Enamik teist pole samuti Teda näinud,
kuigi tean, et mõnedel teist on olnud ilmutus Temast.
Mida ütles Jeesus selle kohta oma jüngritele?
Nad olid õnnistatud, et nägid Teda,
kuid sellest enam on õnnistatud need, kes ei ole Teda näinud, kuid usuvad.
Jumal hindab seda, et oleme tulnud Tema juurde
ning usaldanud Teda ka ilma Teda otseselt nägemata.
See ei tähenda, et Ta ei taha, et näeksid tervenemisi, imesid.
Ta tahab, et elaksime sellises ühenduses Temaga,
et ilmutaksime Tema kuningriiki kõikjal.
Kuidas see töötab?
Räägime kogudusest, kes täidab enda ülesannet.
Jeesus tuleb tagasi kogudusele, kellel pole plekki ega kortsu.
See hõlmab tagakiusu, väljakutseid ja raskuseid.
Jaakobuse 1. peatükis,
1. Peetruse 5. peatükis ning erinevates kohtades,
kus Jumal laseb raskustel tulla me ellu eesmärgiga,
et pöörduksime Tema poole, omaksime enam usku, usaldust,
lähedasemat suhet Temaga, et mis iganes olukorrad ka ei tekiks,
jääksime püsima ning jätkaksime teed.
Selline on küps usk.
Loeme seda kirjakohta.
Loeme Jaakobusest, kes oli Jeesuse väikevend,
kes hakkas Jeruusalemma kogudust juhtima,
kui Peetrus hakkas reisima.
Teda nimetati Jaakobus Õiglaseks.
Öeldi, et surres olid tal kui kaameli põlved,
sest ta oli veetnud niivõrd palju aega palves põlvitades.
Loen teile Jaakobuse 1:2-8.
Loen soome keeles.
"Pidage seda lausa rõõmuks,
mu vennad, kui te satute mitmesugustesse kiusatustesse."
Seda saame küll vaid usus teha.
Loen ka inglise keeles.
"Pidage seda lausa rõõmuks,
mu vennad, kui te satute mitmesugustesse kiusatustesse."
Mis hea pärast peaksime nendes rõõmustama?
Sellepärast, mis on tulemas.
Kui paneme lootuse Jumalale, täieneb ja täiustub ka me usk
ning me suhe Jumalaga muutub lähedasemaks.
Loeme sellest.
"..kuna te teate,
et teie usu läbikatsumine teeb teid kannatlikuks.
Aga kannatlikkus olgu täiuslik,
et te oleksite täiuslikud ja terviklikud ega oleks teis midagi vajaka.
Aga kui kellelgi teist on puudu tarkusest,
see palugu Jumalalt, kes kõigile annab suisa
ega tee etteheiteid, ja siis antakse temale.
Ent ta palugu usus, ilma kahtlemata (et Jumal on helde);
sest kes kahtleb, sarnaneks merelainele,
mida tuul tõstab ning sinna ja tänna peksab.
Niisugune inimene ärgu ometi arvaku, et ta midagi saab Issandalt.."
Elan Rootsis Göteborgis ja olen sealse koguduse pastor.
Peale selle teenin ja juhatan sadade teiste koguduste juhte,
keda on nüüdsest ligi 2000 nii Indias kui 60 teises riigis.
Teised inimesed on samuti vastutavad,
kuid mina julgustan ning treenin juhte.
Olen neile juhtidele öelnud,
et nad õpetaksid inimesi, et kui nad kahtlevad,
ei süüdistaks nad Jumalat, kui ei saa palvevastuseid,
sest Jumal ootab, et usaldaksime Teda.
Piiblis öeldakse, et Jumala headus paneb meid meelt parandama.
Kui inimesed tulevad usule, ei pea neid alati noomima.
Las Püha Vaim teeb nende sees tööd
ja las nad kogevad Jumala headust, et nad sooviksid oma südamest
olla Jumalale meelepärased ning pöörduda täielikult Tema poole.
Loeme veel veidi.
2. Peetruse.
Loen Jumala päevast.
Sellest päevast on Piiblis kõige enam kirjutatud.
Räägin sellest ühes saates,
seega ei peatu sellel pikalt, kuid tahan sellest rääkida
koguduse, elava Jumala ning jüngrite kontekstis.
Peetrus ütleb oma viimase kirja viimases peatükis:
2. Peetruse 3:2-3: "et te meenutaksite neid sõnu,
mis pühad prohvetid enne on rääkinud,
ning Issanda ja Päästja käsku teie apostlitelt.
Seda teadke esmalt,
et viimseil päevil tuleb pilkesõnadega pilkajaid.."
Seega inimesed pilkavad me usku ning Piiblis kirjutatut.
Mida edasi öeldakse?
9. salmis öeldakse: "Issand ei viivita tõotust täitmast,
nii nagu mõned peavad seda viivitamiseks,
vaid tema on teie vastu pikameelne, sest ta ei taha, et keegi hukkuks,
vaid et kõik jõuaksid meeleparandusele."
Seetõttu ei ole Jumal veel lõpetanud kogu kurjust.
Ta tahab, et enne tuleksid võimalikult paljud Tema kotta.
"Aga Issanda päev tuleb nagu varas.
Siis hukkuvad taevad raginal, algained lagunevad lõõmates
ning maad ja tema tegusid ei leita enam.
Kui see kõik nõnda laguneb (seega tule läbi) -
missugused siis peate olema teie pühas eluviisis ja jumalakartuses,
oodates ja kiirendades Jumala päeva tulemist,
mil taevad põledes lagunevad ja algained lõõmates ära sulavad."
Meid võetakse maa pealt üles ning antakse ülestõusmisihud.
Ütleksin, et sel hetkel hakkab me elu alles pihta.
Saame täieõiguslikeks Jumala taevase riigi kodanikeks,
kogeme, et oleme Jumala lapsed ning meil on ülestõusmisihud.
Olen praegugi Jumala riigi kodanik ning Jumala laps,
kuid olen hetkel kui adopteerimise faasis,
siiski on tulemas aeg, mil saame ülestõusmisihud.
Sel hetkel pole pattu ega mingeid kiusatusi.
Jumal kutsub sind ja mind, et võiksime saada Tema lasteks.
"Sellepärast, armsad, seda oodates püüdke,
et ta teid leiaks veatuina ja laitmatuina rahus.."
Lõpuks tahan teie pärast palvetada.
Jumal, palun, et minu vennad-õed ning need, kes otsustavad täna
astuda Jumala perekonda, võiksid uskuda,
mida Jeesus tegi ristil nende eest ja võiksid võtta vastu Ta andestuse.
Oled teretulnud meie perekonda!
Haara kinni uue lepingu tõotustest,
et Jumal juhib sind sinu mõtete ja südame kaudu.
Saad Tema lapseks, kui võtad Ta oma elu Issandaks.
Võid Teda tundma õppida, sest Ta aitab sind selles.
Ta andestab sulle kõik sinu eksimused
ning unustab sinu patud.
Jumal õnnistagu sind!
Taevas TV7 viib evangeeliumi tuhandetesse kodudesse
Soomes, Rootsis, Eestis ning üle kogu maailma.
Televisioon on hea tööriist, et aidata inimestel leida tee Jumalani.
Kui saade on sind puudutanud, tahame anda sulle võimaluse
teha meiega koostööd ja aidata meid selle tegemisel.
Selleks võid helistada 900 1777, millega annetate 7 eurot.
Julgustan teid seda tegema.
Usun TV7 töösse ning kutsun sindki kaasa lööma.
Igaühel meist on oma osa.
Jumal õnnistagu sind.
Tõlge: Mailis Mägi